**ПРОТОКОЛ № 04**

**07.01.2019г., гр. Сливен**

Днес 07.01.2019г. на основание чл. 56м, ал. 2 от ППЗСПЗЗ и Заповед № РД-09-087/02.08.2018 г. на Директора на ОД „Земеделие“ - Сливен за определяне състава на тръжната комисия, във връзка с процедура за провеждане на таен търг по реда на чл. 27, ал. 8 от ЗСПЗЗ и писмо с вх. № РД-06-1084/28.11.2018г. от дирекция „Поземлени отношения и комасация“ към МЗХГ за проведена процедура на таен търг по реда на чл. 27, ал. 8 от ЗСПЗЗ, за имоти частна държавна собственост /незаети със сгради и съоръжения бивша собственост на заличени организации по §12 и §29 от ПЗР на ЗСПЗЗ/, негодни за земеделско ползване и неподлежаща на възстановяване от ЗСПЗЗ за имот № 026209, частна държавна собственост с площ от 0,772 дка по КВС на землището на с. Камен, общ. Сливен, обл. Сливен, бивша собственост на заличени организации по §12 от ПЗР на ЗСПЗЗ Комисията

**ОТМЕНЯ:**

Протокол № 03/08.08.2018 г., на комисия назначена със Заповед № РД-09-087/02.08.2018 г. на Директора на ОД „Земеделие“ – Сливен за проведен таен търг по реда на чл. 27, ал. 8 от ЗСПЗЗ, за имоти частна държавна собственост /незаети със сгради и съоръжения бивша собственост на заличени организации по §12 и §29 от ПЗР на ЗСПЗЗ/, негодни за земеделско ползване и неподлежаща на възстановяване от ЗСПЗЗ за имот № 026209, частна държавна собственост с площ от 0,772 дка по КВС на землището на с. Камен, общ. Сливен, обл. Сливен, бивша собственост на заличени организации по §12 от ПЗ.

**МОТИВИ:**

1. Писмо с вх. № РД-06-509-1/13.09.2018г. от дирекция „Поземлени отношения и комасация“ към МЗХГ с указания за отмяна на Протокол № 03/08.08.2018 г. от проведена процедура на таен търг по реда на чл. 27, ал. 8 от ЗСПЗЗ;
2. Чл. 56к, ал.6 от ППЗСПЗЗ, съгласно който в първия търг за предложените имоти право на участие имат само собственици на имоти в границите на стопанския двор, съседни на имота – предмет на търга, а на търга проведен на 03/08.08.2018 г. е участвал единствен легитимен кандидат за имота и липсата на повече от един легитимен кандидат не отговаря на изискванията на чл. 56к, ал.4 според, който Търгът може да се проведе само в случай, че поне двама кандидати са подали заявление за участие.

Протоколът може да се обжалва по реда на Административнопроцесуалния кодекс в 14-дневен срок от уведомлението.

Настоящият протокол се състави в три еднообразни екземпляра.

КОМИСИЯ:

Председател:

/НК/

Секретар: Член:

/БХ/ /ТТ/